BIG NEWS : ಅನುದಾನ ಕೊಟ್ಟಿಲ್ಲ ಎಂದವರಿಗೆ ಠಕ್ಕರ್ ಕೊಟ್ಟ ಸಿಎಂ ಯಡಿಯೂರಪ್ಪ : ಯಾರಿಗೆ ಎಷ್ಟು ಅನುದಾನ ಹಂಚಿಕೆ ಗೊತ್ತಾ.? ಬೆಂಗಳೂರು : ತಮ್ಮ ಇಲಾಖೆಯ ಅನುದಾನದಲ್ಲಿ ಹಸ್ತಕ್ಷೇಪ ಮಾಡ್ತಾ ಇದ್ದಾರೆ ಮುಖ್ಯಮಂತ್ರಿ. ಅದರಲ್ಲೂ ಸಿಎಂ ಯಡಿಯೂರಪ್ಪ ಪುತ್ರ ವಿಜಯೇಂದ್ರ ಎಲ್ಲಾ ಕಡೆಯಲ್ಲೂ ತಮ್ಮ ಹಸ್ತಕ್ಷೇಪ ಮಾಡುತ್ತಿದ್ದಾರೆ ಎಂಬುದಾಗಿ ಕೆಲ ಸಚಿವರು, ಶಾಸಕರು ಸಿಎಂ ಯಡಿಯೂರಪ್ಪ ವಿರುದ್ಧವೇ ಸಮರ ಸಾರಿದ್ಧರು. ಹೀಗೆ ಸಿಎಂ ವಿರುದ್ಧವೇ ಸಿಡಿದೆದ್ದವರಿಗೆ ಠಕ್ಕರ್ ಕೊಟ್ಟಿರುವಂತ ಯಡಿಯೂರಪ್ಪ, ದಾಖಲೆಯ ಸಮೇತ ಯಾರಿಗೆ ಎಷ್ಟು ಅನುದಾನ ನೀಡಲಾಗಿದೆ ಎಂಬ ಮಾಹಿತಿಯನ್ನು ರಾಜ್ಯ ಉಸ್ತುವಾರಿ ಅರುಣ್ ಸಿಂಗ್ ಮುಂದಿಟ್ಟಿದ್ದಾರೆ ಎನ್ನಲಾಗಿದೆ. ಹಾಗಾದ್ರೇ ಯಾರಿಗೆ ಎಷ್ಟು ಅನುದಾನ ನೀಡಲಾಗಿದೆ.? ಹೆಚ್ಚು ಅನುದಾನ ಪಡೆದಂತ ಟಾಫ್ 5 ಶಾಸಕರು ಯಾರುಗೊತ್ತಾ ಅನ್ನೋದನ್ನು ಮುಂದೆ ಓದಿ.. BIG BREAKING NEWS : ಬಿಜೆಪಿ ಕೋರ್ ಕಮಿಟಿ ಸಭೆಗೆ ಕೆಲವೇ ಕ್ಷಣ ಇರುವಾಗಲೇ ಹೊಸ ಬಾಂಬ್ ಸಿಡಿಸಿದ ಹೆಚ್.ವಿಶ್ವನಾಥ್.! ಇಂದು ಮಹತ್ವದ ರಾಜ್ಯ ಬಿಜೆಪಿಯ ಕೋರ್ ಕಮಿಟಿ ಸಭೆ ಬೆಂಗಳೂರಿನಲ್ಲಿ ರಾಜ್ಯ ಬಿಜೆಪಿ ಉಸ್ತುವಾರಿ ಅರುಣ್ ಸಿಂಗ್ ನೇತೃತ್ವದಲ್ಲಿ ನಡೆಯುತ್ತಿದೆ. ಇದಕ್ಕೆ ಬಹುಮುಖ್ಯ ಕಾರಣ, ಬಿಜೆಪಿ ಸರ್ಕಾರದಲ್ಲಿ ಉಂಟಾಗಿರುವಂತ ಭಿನ್ನಮತ, ಒಳಜಗಳ ಹಾಗೂ ಅನುದಾನ ನೀಡಿಕೆಯಲ್ಲಿನ ಅಸಮಾಧಾನವಾಗಿದೆ. ಇದೇ ಕಾರಣಕ್ಕಾಗಿಯೇ ಶಾಸಕರು, ಸಚಿವರನ್ನು ಪ್ರತ್ಯೇಕವಾಗಿ ಕರೆದು, ರಾಜ್ಯ ಉಸ್ತುವಾರಿ ಅರುಣ್ ಸಿಂಗ್ ಮಾಹಿತಿಯನ್ನು ಪಡೆಯುತ್ತಿದ್ದಾರೆ. ಅರುಣ್ ಸಿಂಗ್ ಭೇಟಿ ಮಾಡಿದ ಪಂಚಮಸಾಲಿ ಸ್ವಾಮೀಜಿ : ಸಿಎಂ ಬಿಎಸ್ ವೈ ಬದಲಾವಣೆಗೆ ಒತ್ತಡ! ಇದರ ಮಧ್ಯೆ ರಾಜ್ಯದಲ್ಲಿನ ಅನುಧಾನ ತಾರತಮ್ಯದ ಬಗ್ಗೆ ರಾಜ್ಯ ಉಸ್ತುವಾರಿಗೆ ಸಿಎಂ ಯಡಿಯೂರಪ್ಪ ದಾಖಲೆ ಸಹಿತ, ಮಾಹಿತಿಯನ್ನು ಮುಂದಿಟ್ಟಿದ್ದಾರೆ ಎನ್ನಲಾಗಿದೆ. ಈ ಮೂಲಕ ವಿರೋಧಿ ಬಣಕ್ಕೆ ಠಕ್ಕರ್ ನೀಡಿದ್ದಾರೆ. ಯಾರಿಗೆ ಎಷ್ಟು ಅನುದಾನ.? ಈ ರಹಸ್ಯ ಮಾಹಿತಿಯನ್ನು ಮುಖ್ಯಮಂತ್ರಿ ಬಿಎಸ್ ಯಡಿಯೂರಪ್ಪ ರಾಜ್ಯ ಬಿಜೆಪಿ ಉಸ್ತುವಾರಿ ಅರುಣ್ ಸಿಂಗ್ ಮುಂದಿಟ್ಟಿದ್ದು, ಈ ವರದಿಯಂತೆ 3 ಶಾಸಕರಿಗೆ ಅತೀ ಹೆಚ್ಚು ಅನುದಾನವನ್ನು ಬಿಡುಗಡೆ ಮಾಡಲಾಗಿದೆ ಎನ್ನಲಾಗುತ್ತಿದೆ. 1 ಸಾವಿರ ಕೋಟಿಗಿಂತಲೂ ಹೆಚ್ಚು ಅನುದಾನವನ್ನು 3 ಶಾಸಕರಿಗೆ ಮಂಜೂರು ಮಾಡಿದ್ದು, 500 ಕೋಟಿಗಿಂತಲೂ ಹೆಚ್ಚಿನ ಅನುದಾನವನ್ನು 21 ಶಾಸಕರಿಗೆ, 19 ಶಾಸಕರಿಗೆ 300 ಕೋಟಿಗೂ ಹೆಚ್ಚು, 71 ಶಾಸಕರಿಗೆ 100 ಕೋಟಿಗೂ ಹೆಚ್ಚು, 7 ಶಾಸಕರಿಗೆ 100 ಕೋಟಿಗಿಂತಲೂ ಕಡಿಮೆ ಅನುದಾನ ನೀಡಿದ್ದಾರೆ ಎಂಬುದಾಗಿ ತಿಳಿದು ಬಂದಿದೆ. ಹೆಚ್ ವಿಶ್ವನಾಥ್ ಆರೋಪ ಸತ್ಯಕ್ಕೆ ದೂರವಾಗಿದ್ದು : ವಿಶ್ವನಾಥ್ ಆರೋಪಕ್ಕೆ ಎಂ.ಪಿ.ರೇಣುಕಾಚಾರ್ಯ ತಿರುಗೇಟು ಹೀಗಿದೆ.. ಟಾಪ್ 5 ಹೆಚ್ಚು ಅನುದಾನ ಪಡೆದಂತ ಶಾಸಕರ ಪಟ್ಟಿ ಶಿಕಾರಿಪುರ ಕ್ಷೇತ್ರಕ್ಕೆ ಸಿಎಂ ಬಿಎಸ್ ಯಡಿಯೂರಪ್ಪ 1,299 ಕೋಟಿ ಗೋಕಾಕ್ ಕ್ಷೇತ್ರಕ್ಕೆ ರಮೇಶ್ ಜಾರಕಿಹೊಳಿ 1,178 ಕೋಟಿ ಶಿರಾ ಕ್ಷೇತ್ರಕ್ಕೆ ರಾಜೇಶ್ ಗೌಡ 1,151 ಕೋಟಿ ದೇವದುರ್ಗ ಕ್ಷೇತ್ರಕ್ಕೆ ಶಿವನಗೌಡ ನಾಯಕ್ 990 ಕೋಟಿ ತುರುವೇಕೆರೆ ಕ್ಷೇತ್ರಕ್ಕೆ ಮಸಾಲೆ ಜಯರಾಂ 922 ಕೋಟಿ ಹೀಗಿದೆ ಕಡಿಮೆ ಅನುದಾನ ಪಡೆದಂತ ಟಾಫ್ 5 ಶಾಸಕರ ಪಟ್ಟಿ ಹೊನ್ನಾಳ್ಳಿ ಕ್ಷೇತ್ರಕ್ಕೆ ರೇಣುಕಾಚಾರ್ಯ 96 ಕೋಟಿ ಕಾಗವಾಡ ಕ್ಷೇತ್ರಕ್ಕೆ ಶ್ರೀಮಂತ ಪಾಟೀಲ್ 93 ಕೋಟಿ ಬಸವಕಲ್ಯಾಣ ಕ್ಷೇತ್ರಕ್ಕೆ ಶರಣು ಸಲಗಾರ 91 ಕೋಟಿ ಚಾಮರಾಜನಗರ ಕ್ಷೇತ್ರಕ್ಕೆ ಎಲ್ ನಾಗೇಂದ್ರ 82 ಕೋಟಿ ನಿಪ್ಪಾಣಿ ಕ್ಷೇತ್ರಕ್ಕೆ ಶಶಿಕಲಾ ಜೊಲ್ಲೆ 89 ಕೋಟಿ ಹಾಗಾದ್ರೇ ಸಿಎಂ ವಿರುದ್ಧವೇ ಧ್ವನಿ ಎತ್ತಿದ ಶಾಸಕರಿಗೆ ಎಷ್ಟು ಅನುಧಾನ.? ಕಾರ್ಕಳ ಕ್ಷೇತ್ರಕ್ಕೆ ಸುನೀಲ್ ಕುಮಾರ್ 329 ಕೋಟಿ ವಿಜಯಪುರ ನಗರ ಕ್ಷೇತ್ರಕ್ಕೆ ಬಸನಗೌಡ ಪಾಟೀಲ್ ಯತ್ನಾಳ್ 232 ಕೋಟಿ ಧಾರವಾಡ ಪಶ್ಚಿಮ ಕ್ಷೇತ್ರಕ್ಕೆ ಅರವಿಂದ್ ಬೆಲ್ಲದ್ 137 ಕೋಟಿ ಹೀಗೆ ಮುಖ್ಯಮಂತ್ರಿ ಬೆಸ್ ಯಡಿಯೂರಪ್ಪ ತಮ್ಮ ವಿರುದ್ಧ ಸಮರ ಸಾರಿದವರಿಗೆ, ತಮ್ಮ ಪರವಾಗಿ ಬ್ಯಾಟಿಂಗ್ ಬೀಸಿದವರಿಗೆ ತರಾವರಿಯಾಗಿ ಅನುದಾನವನ್ನು ಕ್ಷೇತ್ರದ ಅಭಿವೃದ್ಧಿ ಕಾರ್ಯಗಳಿಗೆ ಬಿಡುಗಡೆ ಮಾಡಿರುವಂತ ರಹಸ್ಯ ಮಾಹಿತಿಯ ಪಟ್ಟಿಯನ್ನೇ, ರಾಜ್ಯ ಉಸ್ತುವಾರಿ ಅರುಣ್ ಸಿಂಗ್ ಮುಂದಿಟ್ಟಿದ್ದಾರೆ ಎನ್ನಲಾಗಿದೆ. ಇಂತಹ ಮಾಹಿತಿಯನ್ನು ಪಡೆದಿರುವಂತ ಅರುಣ್ ಸಿಂಗ್ ಅವರು, ಸಿಎಂ ಪರವಿರೋಧದ ಮಾತಿನ ನಡುವೆಯೂ ಯಾವ ನಿರ್ಧಾರವನ್ನು ತೆಗೆದುಕೊಂಡು, ಬಿಜೆಪಿ ಹೈಕಮಾಂಡ್ ಗೆ ವರದಿ ಸಲ್ಲಿಸಲಿದ್ದಾರೆ ಎಂಬುದನ್ನು ಕಾದು ನೋಡಬೇಕಿದೆ.